text: Forældre skal gøre reklame for folkeskole   
  19 januar 2016 kl. 10.31
  En gruppe forældre vil lokke elever til den lille skole i landsbyen Øster Højst. Derfor har de nu besluttet sig for at gøre reklame for skolen.
  PR lyder som en afdeling i en større virksomhed, men det bliver nu også en del af livet omkring folkeskolen i den lille landsby Øster Højst i Tønder Kommune. En gruppe forældre har besluttet sig for at danne en PR-gruppe, der skal gøre reklame for skolen, så den kan lokke nye elever til.
  - Formålet er at få fortalt de gode historier fra vores skole. Den kunne måske være et alternativ for de børm, der ikke trives på de større skoler, siger en af forældrene i gruppen Christian Schulz til TV SYD.
  Initiativet fra forældrene skal på sigt være med til at sikre skolens overlevelse, da den tidligere har været lukningstruet.
  Naboer besøger i dag byen Øster Højst, hvor skolen ligger. Her kommer det blandt andet til at handle om byens frivillige købmand og om den lokale guldsmed, der laver vikingesmykker. Det er på TV SYD+ klokken 15:00, 19:55 og 22:40.
  